ناوەندوو چاپەمەنی و ئەرەیاونای هەپەگەی بارەو گەشمەرڎەکاوە ئی زانیارییێشە ئەرەیاونێ:
"١٧و ئەیلوولی ٢٠٢٣ مەیدانوو لجێی ئامەدینە بەینوو گرووپێوە هامڕایامانە و سوپاو تورکی ئەرەگیرینە جەنگێوە سەخت ڕووەش دا. ئا جەنگە کە سەرسەعبۊ دەسش پەنە کەرد، تا وێرەگا بەرڎەوام بی و گورزی قورس وەنەو دوژمنی دریا. سوپاو تورکی ئەرەگیری کە وەراوەروو مدرامان و ئازایەتی و گیانبازیی هامڕایاماوە نەتاواش بیاوۊ ئەنجام، بە هەلیکۊپتەری هجوومبەر و فڕۊکەی جەنگ بەهەسی یاگەکێش بۊردومان کەرڎە. چا جەنگەنە ئەنداموو دەسەو فەرماندەیی هەپەگەی و یەژاستاری و فەرماندەو ئەیالەتوو ئامەدی هامڕێما ئاخین موشە و هامڕێما عەگید، رۊهات و دەمهات گەشمەرڎۍ بیۍ.
فەرماندۍ سەرمەشقەما ئاخین موشە، کە جە کۊشیای ٢٦ ساڵەشنە بە گیانبازانە و زیلان ئاسا کۊشیا، ڕاپیمای شۊڕشگێڵنیی بەرڎەوامش بە هەڵوێستی گیانبازانەوە یاونا بەرزتەرین ئاست و تێکەڵ بە کارەوانوو گەشمەرڎا بییە.
ڕۊڵە قارەمانەکاو کوردستانی هامڕێما عەگید، ڕۊهات و دەمهاتیچ پێسە جەنگاوەرە ورچنیایاو گەلەکەیما بەشدارییشا دلۍ ئا کۊشیای ئازادیمانە کەرد. بە گیانبازی بیۍ پا سەرمەشقا کە با بە نموونە و سەرمەشقوو گەنجاو کوردی، پێسە یاگۍ وێشا تارێخەنە کەرڎۊ. هامڕێما عەگید، ڕۊهات و دەمهات میراتێوە گەورەو کۊشیایشا پەی جیا ئاستیمۍ.
سەرەوەشی وەنەو تەماموو گەلی وەڵاتپاڕێزنوو کوردستانی بەتایبەتی بنەیانەی بەنرخ و بەڕێزوو هامڕایاما ئاخین، عەگید، ڕۊهات و دەمهاتی کەرمۍ و وەعد مدەیمۍ، کە هەقەشا کەرمێوە  و ئا کۊشیایە گەشمەرڎا دایمۍ دەس بەدڵنیاییوە میاونمێش سەرکەوتەی.
زانیاری سەروو شناسنامەو هامڕا گەشمەرڎەکامان پێسنەن:
شناسنامێ: ئاخین موش
نامۍ و دمانامێ: هولیا دەمیرەر
یاگۍ پەیدابییەی: نیکۊسیا
نامۍ ئەدێ-تاتەی: خانمزەر- عەلیباز
وەخت و شۊنەو گەشمەرڎەبییەی: ١٧و ئەیلوولوو ٢٠٢٣/ ئامەد
شناسنامێ: عەگید بەرخودان
نامۍ و دمانامێ: حەبیب کاراکۊچ
یاگۍ پەیدابییەی: ئامەد
نامۍ ئەدێ-تاتەی: موزەیەن- محەمەد سدیق
وەخت و شۊنەو گەشمەرڎەبییەی: ١٧و ئەیلوولوو ٢٠٢٣/ ئامەد
شناسنامێ: ڕۊهات پاسور
نامۍ و دمانامێ: جیهاد ئای
یاگۍ پەیدابییەی: ئامەد
نامۍ ئەدێ-تاتەی: خالیدە- ئیحسان
وەخت و شۊنەو گەشمەرڎەبییەی: ١٧ی ئەیلولی ٢٠٢٣/ ئامەد
شناسنامێ: دەمهات سەتکار
نامۍ و دمانامێ: چەتین تەمەل
یاگۍ پەیدابییەی: وان
نامۍ ئەدێ-تاتەی: سیما- سەعید
وەخت و شۊنەو گەشمەرڎەبییەی: ١٧و ئەیلوولوو ٢٠٢٣/ ئامەد
ڕێناس تۊڵهەڵدان
هامڕاما ڕێناس تۊڵهەڵدان ١٧و ئەیلوولوو ٢٠٢٣ێنە دەوروبەروو دەگاو باناو مەنتێقەو باسای شڕنەخینە جەنگنە دژوو سوپاو تورکی ئەرەگیری  بە گیانبازانە گژیا و گەشمەرڎە بی. هامڕاما ڕێناس کە ئەوەڵ ڕۊو بەشداربییەیش دلۍ ڕیزەکاو گەریلاکاو ئازادییوە، بە بەشداربییەی گیانبازانەو وێش، بە قارەمانێتی، گیانبازی و بە کەسایەتیی دڵسۊزانەو وێشۊ بی بە جەنگاوەرێوە ئاپۊیی نموونەیی، هەرمانەو سەرمەشقبییەیش بە سەرکەوتەیی پۊڕنا. هامڕاما ڕێناس قارەمانوو بۊتانی، بە پراتیک و هەڵوێستوو وێش ئانەش نیشانە دا، کە وەراوەروو دەوڵەتوو تورکی ئەرەگیری و قڕکەریوە، مشۊم گەنجاو کوردی چەنی جەنگ کەرا و پاسە پا گردوو هێزوو وێشۊ پەی کۊشیای ئازادیی گەلەکەیما چا خاکەنە کە دلێشنە پەیدا بی، گەورە بی و پا تایبەتمەندییاوە بی بە سەرمەشق پەی گردوو گەنجاو کوردی.
سەرەوەشی وەنەو سەرجەموو گەلە وەڵاتپارێزنەکەیما و بەتایبەتی بنەیانەی بەنرخوو هامڕاما ڕێناسی کەرمۍ، کە پێسە جەنگاوەرێوە ئاپۊیی بە مدرامانوو وێش جوابی پێویسش بە سوپاو تورکی ئەرەگیری داوە.
زانیاری بارەو شناسنامەو هامڕا ڕێناس تۊڵهەڵدانی پێسنەن:
شناسنامێ: ڕێناس تۊڵهەڵدان
نامۍ و دمانامێ: ڕەمەزان عەلیچوموش
یاگۍ پەیدابییەی: شڕنەخ
نامۍ ئەدێ-تاتەی: لەیون - خەلیل
وەخت و شۊنەو گەشمەرڎەبییەی: ١٧وو ئەیلوولوو ٢٠٢٣/ بۊتان
س.ز
